钦定古今图书集成/理学汇编/学行典/第189卷 > 赖孝明
## 钦定古今图书集成/理学汇编/学行典/第189卷 > 赖孝明

按《万安县志》：“赖孝明，号遁窝，读书不求闻达，著《周礼
精义》十卷。一日，父母疾，相继云亡，每哭踊顿绝，结庐
于墓侧，鸦雀来庐上，夜聚晓散，如是者三年。时周必
大荐朱熹，提刑江西，熹入奏事，得遁窝行实，叹曰：‘我
朝二百馀年，得此一孝子，不亦难哉’！状其事以闻，旌
曰‘遁窝赖孝子’。”